**MEDNARODNA LIGA**

**Pokalno Prvenstvo PIŠTOLA / REVOLVER 2014**

**(MP-PR14)**

**Datum: 12.03.2014**

**Sestavil: Rajko Lesjak**

**Predsednik športne komisije**

**Koordinator športnega streljanja za MORiS, ZVDS, MSZA,**

**Pregledal:**

**Samuel Kačič Rajko**

**Hrvatski Časnički Zbor**

**Štefan Gajšek SD Rifnik**

**Predstavnik tekmovalcev**

**PRAVILNIK ZA ŠPORTNO TEKMOVANJE V STRELJANJU**

**S PIŠTOLO IN REVOLVERJEM \*MP-PR14\***

**VSEBINA**

1. **Cilj in pomen tekmovanj 2**
2. **Organizacija tekmovanj 2**
3. **Uradno osebje na strelišču 2**
4. **Športna pravila in obnašanje 3**
5. **Disciplinska disciplina in ukrepi 3**
6. **Normativi za tarče 3**
7. **Tekmovalna žirija in ocenjevanje 4**
8. **Tekmovalne discipline 4**
9. **Pravila disciplin in opreme 4**
10. **Pravila tekmovanja 4**
11. **Pravila ekipnega tekmovanja 5**
12. **Točkovanje 5**
13. **Normativi za opremo 5**
14. **Splošni varnostni predpisi 5**
15. **Posebna varnostna pravila 6**
16. **Nagrade in priznanja 6**

**CILJ IN POMEN TEKMOVANJ**

1. Mednarodna Liga Pištola/Revolver (v nadaljevanju MPPR14) je namenjena ljubiteljem streljanja s kratkocevnim orožjem velikega kalibra, oz. preciznem streljanju.
2. Organizacija MPPR14 se izvaja pod okriljem Zveze MSZA (Mednarodna Strelska Zveza Adriatix) ter v izvajanju Zveze ZVDS (Zveza Veteranskih Društev Slovenije), katere član je in klubov HČZ (Hrvatski Časnički Zbor). Izvedba je zaupana članom teh zvez.
3. Tehnična pravila obsegajo pravila glede tekmovalnih tarč in točkovanj za obe disciplini ter pravila za organizacijo in izvedbo športnih strelskih tekmovanj.
4. Vsi strelci in vodje ekip morajo biti seznanjeni s temi pravili. Odgovornost vseh strelcev je, da delujejo po teh pravilih.
5. Vodstvo strelske lige šteje tri člane, ki jih predlaga Športna komisija.
6. V okviru slovenskega dela je predvidena organizacija osmih športnih tekmovanj v streljanju v letu 2014, ki se združijo v

Ligo Pokalno Prvenstvo Pištola Revolver 2014 (v nadaljevanju PP-PR14).

1. Za končni rezultat se bo seštevalo doseženih **pet (5)** boljših rezultatov od vseh izvedenih kol.
2. V okviru hrvaškega dela je predvidena organizacija najmanj štirih (4) tekmovanj v letu 2014, ki se združijo v

Hrvaško Ligo Pištola Revolver 2014 (v nadaljevanju HL-PR14).

1. Za končni rezultat se bo seštevalo dosežene **tri (3)** boljše rezultate od vseh izvedenih kol.
2. V okviru mednarodnega dela se bo seštevalo po **dva (2)** boljša rezultata iz obeh prvenstev (SLO in HR).
3. Na koncu sezone bo sledilo skupno, **peto (5)** kolo.

**ORGANIZACIJA TEKMOVANJA**

1. Organizator tekmovanja objavi razpis in razposlal vabila za tekmovanje na z vsemi podatki vsaj 7 dni pred tekmovanjem.
2. Tekmovalci se lahko pred prijavijo na tekmovanje pisno, telefonsko, SMS ali elektronsko na v vabilu objavljene naslove, telefonsko ali osebno pa na dan tekmovanja najkasneje do 11 ure. Po tem prijava ni več možna.
3. Organizator je le predprijavljenim strelcem (telefonsko, GSM, po elektronski pošti ali pisno najmanj 2 dni pred pričetkom tekmovanja), dolžan zagotoviti malico.
4. Predprijavljeni strelci si lahko pri prijavi izberejo čas (serijo) streljanja in strelsko mesto.
5. Pred prijavo je možno odpovedati dva dni pred tekmovanjem. Društva in tekmovalci, ki prijavo ne odpovedo v predpisanem roku, so dolžna 50% prijavnine poravnati tudi v primeru nenastopanja prijavljenih strelcev. Društvo ali tekmovalec, ki dolga ne poravna ne more nastopati na turnirjih – tekmah, do poravnave le tega
6. Strelci se na strelna mesta razporedijo z lastnim vpisom na strelsko listo. Prednost imajo pred prijavljeni strelci.
7. V kolikor organizator izvede mikročasovnico na osnovi predprijav, imajo ti strelci prednost pred samo vpisovanjem.
8. Strelec strelja eno uradno discipline, nato se umakne.
9. V kolikor ni medsebojnega dogovora, se strelce razporedi na strelska mesta glede na čas prijave.
10. Strelec ima pravico na posameznem tekmovanju nastopati v vseh disciplinah, če to dopušča strelišče, organizacija in čas tekmovanja.
11. Enotna prijavnina za vse turnirje lige je 25 € za strelca in velja za vse discipline.
12. Prijavnina za ekipo je vključena v posameznikovo prijavnino (ni doplačila).
13. Tekmovanja lahko potekajo na odprtem ali zaprtem strelišču.
14. Uradne rezultate tekmovanja vodstvo lige razpošlje tekmovalcem in SD-jem v 48 urah po tekmi.
15. Oglasna deska je v zaledju strelne črte. Na oglasni deski so:
    1. poimenski seznam tekmovalne žirije
    2. varnostna pravila na strelišču
    3. obrazec za vpisovanje strelskih mest in rund
    4. sprotni vpis začasnih rezultatov

**URADNO OSEBJE NA STRELIŠČU**

1. Uradno osebje na strelišču sestavljajo:
2. **Glavni vodja streljanja** je istočasno predstavnik organizatorja. Njegova naloga je spremljati priprave in izvajati streljanje, pripravo in delo vseh organov na strelišču ter pri morebitnem ogrožanju varnosti oseb in sredstev prepovedati aktivnosti do vzpostavitve normalnih razmer. Podrejeni so mu vsi ostali organi strelišča.
3. **Pomočnik vodje streljanja** – vodja strelne črte. Določi se pomočnika za vsako posamezno strelsko linijo.
   1. Podrejena sta glavnemu vodji streljanja.
4. **Skupina za urejanje strelišča in menjavo tarč**. Podrejeni so pomočniku vodje streljanja oziroma vodji strelne črte.
5. **Sodniki** so lahko zunanji sodelavci, ki imajo sodniško licenco ali dovoljenje vodstva strelske lige za opravljanje dolžnosti sodnika. Sodniki vodijo evidenco rezultatov, opravljajo nalogo preverjanja, seštevanja zadetkov po pravilniku ter razrešujejo morebitne pritožbe. Sodniki so avtonomni pri svojem delu in sodelujejo z vodstvom strelske lige.
6. **Pomočniki** so prostovoljci, ki opravijo kratek tečaj za sodnika-pomočnika. Tečaj brezplačno organizira Zveza.
7. **Osebje** lahko sodeluje v tekmovanju samo ko so zamenjani ali na koncu tekmovanja, če so za to pogoji (čas). O tem odloča tekmovalna žirija.
8. Vse uradno osebje nosi med tekmovanjem odsevne jopiče.

**ŠPORTNA PRAVILA, ŠPORTNO OBNAŠANJE in OSTALA DOLOČILA**

1. Ustanovi se častna funkcija **mediatorja** med tekmovalci in organizatorjem.
2. To funkcijo se bo ponudilo na posameznih tekmovanjih najstarejšemu in/ali najizkušenejšemu udeležencu tekmovanja.

Tekmovalci ki niso zadovoljni s posameznimi odločitvami osebja se obrnejo na mediatorja.

1. Tekmovalci, ki opazijo nepravilnosti ali poizkus nešportnega izigravanja pravil, so to DOLŽNI takoj sporočiti sodniku.
2. Na turnirjih sodniki izvajajo vizualni in tehnicni pregled opreme in orožja v skladu s pravili kadarkoli v casu tekmovanja.
3. Vse prijave in pritožbe v zvezi z izvedbo tekmovanja, vpisanimi podatki tekmovalcev in podobno morajo biti ustno ali pisno vloženi največ 30 minut po koncu tekmovanja, oziroma pred uradno razglasitvijo rezultatov in podelitvijo.
4. Tekmovalci so si dolžni sami priskrbeti opremo za kontrolo zadetkov (spektiv ali podobno).
5. Tarč se strelci ne dotikajo. Svoje tarče lahko prevzamejo na koncu tekmovanja (po končani podelitvi).
6. Vse prijave in pritožbe v zvezi z štetjem rezultatov morajo biti vložene največ 60 minut po njihovi objavi na oglasni deski, oziroma najkasneje pred uradno razglasitvijo rezultatov in podelitvijo.
7. Vse vrste pritožb so možne samo pri sodniku v času za pritožbe. Po poteku tega časa pritožbe niso več možne.
8. Tekmovalce, ki opazijo nepravilnosti, pa tega ne sporočijo takoj, ampak »drugi dan« o tem javno razpravljajo, se bo prijavilo disciplinski komisiji, ki bo odločila o disciplinskih ukrepih zaradi nešportnega obnašanja.
9. Taksa za prvo pritožbo 10€, ki se v primeru ugodne rešitve vrne tekmovalcu.
10. Taksa za drugo (in vse naslednje) pritožbo istega tekmovalca je 20€, ki se v primeru ugodne rešitve vrne tekmovalcu.

**DISCIPLINSKA KOMISIJA in UKREPI**

1. ***Disciplinska komisija*** ureja prekrške na samem turnirju in jo sestavlja po 1 član iz vrst organizatorja, sodnikov in predstavnika tekmovalcev. Mediator ne more biti član komisije.
2. Komisija ureja zadeve, ki zahtevajo takojšnje ukrepanje zaradi očitnih kršitev varnosti, pravilnika ali nešportnega obnašanja.
3. Njena dolžnost je ugotovitev prekrška, opomin tekmovalcu ali odstranitev tekmovalca, če to zahteva stopnja prekrška.
4. Proti posamezniku, ki krši določila tega pravilnika lahko disciplinska komisija sproži naslednje ukrepe:
5. Opomin (nima nobenih drugih posledic)
6. Odvzem dela rezultata v posamezni disciplini
7. Odvzem rezultata turnirja
8. Odvzem rezultata vseh dotedanjih turnirjev
9. Prepoved tekmovanja na naslednjem turnirju
10. Prepoved tekmovanja na več turnirjih
11. Izklučitev iz lige do konca sezone
12. Prepoved tekmovanja za določeno dobo (največ 1 leto).
13. V primeru disciplinskega izreka kateregakoli od ukrepov razen 41.a, je **obvezen pisni zapisnik** o prekršku in sprejetih ukrepih.
14. **Odbitki točk po kriteriju vodstva lige.**
15. Za nepravilen položaj orožja ali drug prekršek, ki ni varnostne narave

(prvič opozorilo, drugič odbitek 5 krogov, tretjič neveljaven rezultat).

1. Za strel pred signalom za začetek (prehitri strel) se odšteje 5 krogov.
2. Za strel po zaključnem signalu (zapozneli strel) se odšteje najboljši zadetek.
3. **Drugostopenjska disciplinska komisija**
4. Ta komisija rešuje pisne prijave in pritožbe v zvezi z potekom, izvedbo tekmovanja in ostalimi pripombami.
5. Sestavlja jo jo predstavnik organizatorja, predstavnik Zveze in predstavnik iz vrst tekmovalcev.
6. Komisija ugotavlja prekršek posameznika ali ekipe in sproži ustrezne sankcije:
7. Opomin
8. Odvzem določenega števila krogov rezultata turnirja
9. Odvzem rezultata turnirja
10. Odvzem rezultata vseh dotedanjih turnirjev
11. Prepoved tekmovanja na naslednjem turnirju
12. Prepoved tekmovanja na več turnirjih
13. Izklučitev iz lige do konca sezone
14. Prepoved tekmovanja za določeno dobo (največ 1 leto).
15. Tekmovalec ali ekipa v postopku ima pravico, da je prisoten pri odločanju in da poda svoje mnenje.

**NORMATIVI ZA TARČE**

1. Papir za tarče mora biti iz ne odsevne barve in materiala, tako da je črno merno območje (središče) jasno vidno pri običajnih svetlobnih razmerah z ustrezne razdalje.

Papir za tarče mora obdržati strelne luknje brez prekomernega trganja ali popačenja.

1. **Tarča za natančno streljanje s pištolo na 25 m (R50).** 
   1. Krog 10 50 mm, Krog 9 100 mm, Krog 8 150 mm, Krog 7 200 mm, Krog 6 250 mm, Krog 5 300 mm,

Krog 4 350 mm, Krog 3 400 mm, Krog 2 450 mm, Krog 1 500 mm.

* 1. Notranja desetka: 25/50 mm
  2. Črno območje krogov od 7 do 10 = 200 mm .
  3. Dimenzija tarče: širina 550 mm, višina 520–600 mm

1. Tarče in njihovi leseni nosilci morajo biti pritrjeni tako, da se tudi v močnejšem vetru ne premikajo preveč.
2. Na nosilcu tarče mora biti oštevilčeno strelno mesto v velikosti formata A4.

**TEKMOVALNA ŽIRIJA IN OCENJEVANJE**

1. Pred tekmovanjem se določi tekmovalna žirija.
2. Člani tekmovalne žirije so:
   1. predstavnik organizatorja tekmovanja,
   2. predstavnik tekmovalcev,
   3. predstavnik sodnikov,
3. Organizator tekmovanja je odgovoren za dejansko vodenje tekmovanja, medtem ko žirija deluje kot svetovalna in nadzorna služba. Tekmovanje vodita v tesnem medsebojnem sodelovanju.
4. Vsi člani žirije in predstavnik sodnikov morajo poznati ta pravila in morajo zagotoviti, da so med tekmovanjem uveljavljena pravično in nepristransko.
5. Člani žirije imajo med tekmovanjem pravico do individualnih odločitev, vendar če dvomijo, se morajo posvetovati s preostalimi člani žirije. Če so neodločeni, se odloči predstavnik vodstva strelske lige.
6. Žirija prejema vse ugovore vodij ekip ali tekmovalcev, ki so predmet teh pravil, in o tem tudi dokončno odloči. Odloča

tudi o primerih, ki niso predmet tega pravila, vendar pa morajo biti odločitve v njihovem duhu in smotru.

1. Predstavnik sodnikov – ocenjevalcev tarč je odgovoren za določanje števila strelov in njihovo vrednost, določanje in seštevanje desetic na posamezni tarči po koncu serije ter dostavo trenutnega vrstnega reda tekmovalcev na oglasno desko.
2. Vse luknje od krogel so točkovane glede na največjo vrednost točkovalnega območja tarče ali kroga, ki se ga je dotaknila krogla. Če se je krogla dotaknila katerega koli kroga (razmejitvene črte), se zadetek oceni z višjo vrednostjo kroga. Tak zadetek se določi tako, da se bodisi luknja od krogle ali zatični merilnik, vtaknjen v luknjo, dotakne katerega koli dela

zunanjega roba točkovalnega roba.

**TEKMOVALNE DISCIPLINE**

**Tekmovalne discipline:**

* 1. **PIŠTOLA**
  2. **REVOLVER**

**Tekmovalne kategorije:**

* 1. **posamezniki**
  2. **ekipe**

**PRAVILA DISCIPLIN, OPREME IN IZVAJANJA STRELJANJA**

**POLAVTOMATSKA PIŠTOLA**

1. Polavtomatska pištola. Dovoljen kaliber od .30 do .45 (7,62-11,43).
2. Največja dovoljena dolžina cevi 153mm
3. Največja dovoljena razdalja med merkoma 220mm
4. Kompenzatorji niso dovoljeni.
5. Proženje mora biti varno
6. Dovoljena je uporaba pištolskega oplaščenega streliva

**REVOLVER**

1. V tej disciplini se tekmuje z revolverji (orožje z bobničem)
2. Dovoljen kaliber od .30 do .45 (7,62-11,43).
3. Največja dovoljena dolžina cevi 153mm
4. Največja dovoljena razdalja med merkoma 220mm
5. Kompenzatorji niso dovoljeni.
6. Proženje mora biti varno

**PRAVILA TEKMOVANJA**

1. Tekmovalci lahko polni svoje orožje na strelski liniji le na sodniški ukaz.
2. Polnjenje orožja pomeni najprej vstavljanje nabojev v nabojnik ali vrtljivi boben, nato vstavljanje nabojnika v orožje ali zapiranje bobna, šele nato sledi priprava orožja za strel. Tekmovalec mora priti na strelsko linijo s praznimi nabojniki!!
3. Strelec lahko streljaeno ali dvoročno.
4. Tekmovalci v VK disciplinah ki uporabljajo **močnejše** ali "**magnum**" polnitve so dolžni to pri prijavi sporočiti organizatorju.
5. **Poskusni streli** – **neomejeno** v času 5 minut

Strelec je pripravljen v stoječem položaju.

* Povelje »POLNI in PRIPRAVI«
* Sledi dogovorjeni signal za začetek (pisk, ukaz STRELJAJ! In podobno).
* Po štirih minutah sledi opozorilo: ŠE MINUTA DO KONCA!
* Po 5 minutah sledi signal za konec in ukaz »Prenehaj, izprazni!«.

1. **Tekmovalni del**

Za rezultat se strelja 3 serije po 10 strelov (za vsako serijo po **8** minut). Tarča se za vsako serijo zamenja.

Strelec je pripravljen v stoječem položaju.

* Povelje »POLNI in PRIPRAVI«
* Sledi dogovorjeni signal za začetek (pisk, ukaz STRELJAJ! In podobno).
* Po sedmih minutah sledi opozorilo: ŠE MINUTA DO KONCA!
* Po 8 minutah sledi signal za konec in ukaz »Prenehaj, izprazni!«.

**PRAVILA EKIPNEGA TEKMOVANJA**

1. Ekipa šteje tri člane.
2. Ekipa tekmuje na isti tekmi v isti sestavi.
3. Ekipo se prijavi pred začetkom tekmovanja. Šteje se, da je ekipa prijavljena za tekmovanje takrat, ko vodja ekipe vpiše tekmovalce v obrazec (prijava ekipe).
4. Ko prvi tekmovalec ekipe ustreli prvi poizkusni strel, se članov ekipe ne more več zamenjati.
5. Sestava članov ekip se lahko za vsako tekmovanje spreminja in zamenjuje. POGOJ je da so člani iz istega SD.
6. Ekipe so oblikovane po društvih, ki lahko sodelujejo z večjim številom ekip. Za ekipo lahko nastopajo samo člani tega SD-ja.
7. Če za posamezno SD nastopa več ekip, se imenu SD-ja doda po vrsti številko (1, 2, 3, ..).

**TOČKOVANJE**

1. **Točkovanje za posameznike (vrstni red) določi po vrsti:**
2. Večje število doseženih krogov.
3. Boljši rezultat zadnje serije
4. Večje število desetk, devetk itd..
5. Večje število notranjih desetk.
6. V primeri popolnoma enakega rezultata je delitev mest.
7. **Točkovanje za EKIPE (vrstni red) določi po vrsti:**
8. Večji seštevek doseženih krogov vseh treh tekmovalcev.
9. Večji seštevek zadnjih serij vseh treh tekmovalcev.
10. Večji seštevek desetic vseh treh tekmovalcev.
11. Večji število notranjih desetic (11) vseh treh tekmovalcev.

**NORMATIVI ZA OPREMO IN SREDSTVA STRELCA**

1. Ni predpisanih ali nedovoljenih oblačil. Pripadniki organizacij so lahko oblečeni v svoje predpisane uniforme. Ostali strelci lahko uporabljajo vsako oblačilo ali uniformo.
2. Izjema so oblačila ki bi bila žaljiva ali kako drugače neumestna (da ne spadajo na strelsko prireditev, npr. kratke hlače, triko majica ipd).
3. Pokrivalo in druga oprema nista obvezna.
4. Stranska senčila so dovoljena na kateri koli strani očesa, če so pritrjena na kapo, trak in očala in ne smejo presegati 60 mm po višini. Dodatek, ki prekriva oko, s katerim se ne meri, je dovoljen, vendar ne sme biti širši od 55 mm.
5. Razdalja med prednjim in zadnjim merkom pri kratkocevnem orožju ne sme presegati 220mm.
6. Orožje in oprema ne smeta omogočati nešportne prednosti.
7. Kontrolo orožja in opreme se izvaja po presoji delegata in sodnikov kadarkoli v času turnirja, ni pa obvezna.

**SPLOŠNI VARNOSTNI PREDPISI**

1. Varnost je največjega pomena. Varnost strelišča je odvisna tudi od lokalnih razmer, zaradi česar lahko organizator tekmovanja uvede dodatna varnostna pravila.

Organizator tekmovanja mora poznati osnove varnosti strelišča in ukreniti vse potrebno za njihovo uresničevanje.

1. Za varnost je odgovoren organizator tekmovanja. Sodniki, kontrolorji, vodje ekip in strelci morajo biti seznanjeni s splošnimi varnostnimi predpisi in posebnimi varnostnimi pravili.
2. Varnost strelcev in uradnega osebja tekmovanja zahteva stalno pozornost in skrbnost pri ravnanju s strelnim orožjem ter previdnost pri gibanju na strelišču. Samodisciplina je nujna pri vseh udeležencih. Kjer takšne samodiscipline ni, je dolžnost uradnega osebja, da disciplino uveljavi, dolžnost strelcev in vodij ekip pa, da se podredijo takšni uveljavitvi.
3. Vodja strelne črte lahko zaradi varnosti kadar koli prekine streljanje. Strelci in vodje ekip morajo takoj obvestiti vodjo strelne črte o vsakršni situaciji, ki bi lahko bila nevarna ali bi povzročila nesrečo.
4. Da se zagotovi varnost, je treba z vsem orožjem ves čas ravnati z največjo pozornostjo.
5. Orožje se med streljanjem ne sme odstraniti s strelne črte, razen z dovoljenjem vodje strelne črte.
6. Medtem ko je strelec na strelnem mestu, mora biti orožje vseskozi obrnjeno v varno smer.
7. Kadar se ne strelja, mora biti orožje izpraznjeno, zaklep ali mehanizem pa odprt.
8. Kadar je tehnično osebje pred strelno črto, z orožjem ni dovolje no ravnati
9. **Zaščita sluha**. Vsi strelci ter uradno in tehnično osebje v neposredni bližini strelne črte morajo uporabljati zaščito sluha.
10. **Zaščita vida**. Vsi strelci ter uradno in tehnično osebje v neposredni bližini strelne črte morajo nositi zaščitna očala.
11. Za vse tekmovalce kateri nimajo opravljenega testa ravnanja z orožjem ali so prvič na tekmovanju (novi strelci), organizator zagotovi spremstvo novega strelca skozi tekmovanje.

**POSEBNA VARNOSTNA PRAVILA NA STRELIŠČU**

* 1. Na strelno mesto se vstopi na lastno odgovornost in se spoštuje predpisan red.
  2. Uporabljati se smeta samo brezhibno in varno orožje in strelivo.
  3. Orožje se na strelišču prenaša v kovčku, izpraznjeno in brez okvirja v orožju.
  4. **Strogo prepovedano je vsakršno obračanje orožja iz smeri streljanja.**
  5. Tekmovalec vstopi na strelno črto le takrat, ko je na vrsti oziroma ko to določi vodja strelne črte.
  6. Tekmovalec se ne sme naslanjati ali dotikati mize, prednje ali stranske stene. Ravno tako se ne sme s obutvijo dotikati statičnih ovir na tleh.
  7. Orožje se lahko sproži le na strelnem mestu, takrat ko je strelec v strelnem položaju in ko je dovoljeno.
  8. Proženje mora biti varno. Ne sme priti do samosprožitve zaradi udarca ali padca orožja. Kladivce mora ostati napeto tudi pri sprostitvi zaklepa iz odprtega položaja (brez pomoči roke).
  9. Začetek streljanja naznani vodja strelne črte s signalom.
  10. Po pretečenem času ponovno sledi signal, kar pomeni, da je streljanje končano in tekmovalci izpraznijo orožje.
  11. Na strelnem mestu in v njegovi okolici se zahtevata tišina in športni odnos.
  12. V okviru možnosti organizator zagotovi najmanjše možno motenje ostalih tekmovalcev.
  13. Orožje se pripravlja, čisti in popravlja na za to določenem prostoru.
  14. Če med tekmovanjem nastane zastoj, mora tekmovalec sporočiti vodji strelne linije. Če se okvara ne da odpraviti na enostaven način, mora strelec zapustiti strelno linijo.
  15. Spremljevalci se lahko zadržujejo le na prostoru, ki je od strelca ločen z ograjo ali s trakom.

**NAGRADE IN PRIZNANJA**

**Na posameznih turnirjih:**

1. Posamezniki prejmejo medalje do 5 (petega) mesta v posamezni kategoriji.
2. Člani ekip prejmejo medalje do 3 (tretjega) mesta v posamezni kategoriji.

**Za splošno razvrstitev strelske lige:**

1. **Po koncu sezone se bo podelilo najboljšim posameznikom in najuspešnejšim ekipam odličja.**

**Podelitev bo na zadnji tekmi v sezoni.**

**Organizacijski Odbor**

**PP-PR14**